CELEX: 62010CA0196
Language: lt
Date: 2011-07-14 00:00:00
Title: Byla C-196/10: 2011 m. liepos 14 d. Teisingumo Teismo (aštuntoji kolegija) sprendimas byloje ( Finanzgericht Düsseldorf (Vokietija) prašymas priimti prejudicinį sprendimą) Paderborner Brauerei Haus Cramer KG prieš Hauptzollamt Bielefeld (Bendrasis muitų tarifas — Kombinuotoji nomenklatūra — Tarifinis klasifikavimas — 2203 ir 2208 pozicijos — Salyklinio alaus ekstraktas, skirtas mišraus gėrimo gamybai)

10.9.2011   
            
            
               LT
            
            
               Europos Sąjungos oficialusis leidinys
            
            
               C 269/15
            
         2011 m. liepos 14 d. Teisingumo Teismo (aštuntoji kolegija) sprendimas byloje (Finanzgericht Düsseldorf (Vokietija) prašymas priimti prejudicinį sprendimą) Paderborner Brauerei Haus Cramer KG prieš Hauptzollamt Bielefeld
   
   (Byla C-196/10) (1)
   
   (Bendrasis muitų tarifas - Kombinuotoji nomenklatūra - Tarifinis klasifikavimas - 2203 ir 2208 pozicijos - Salyklinio alaus ekstraktas, skirtas mišraus gėrimo gamybai)
   2011/C 269/23
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Finanzgericht Düsseldorf
   
   
      Šalys pagrindinėje byloje
   
   
      Ieškovė: Paderborner Brauerei Haus Cramer KG
   
   
      Atsakovė: Hauptzollamt Bielefeld
   
   
      Dalykas
   
   Prašymas priimti prejudicinį sprendimą — Finanzgericht Düsseldorf — Kombinuotosios nomenklatūros, iš dalies pakeistos 2001 m. rugpjūčio 6 d. Komisijos reglamentu (EB) Nr. 2031/2001 (OL L 279, p. 1) ir 2002 m. rugpjūčio 1 d. Komisijos reglamentu (EB) Nr. 1832/2002 (OL L 290, p. 1) išaiškinimas — 14 % tūrinės alkoholio koncentracijos salyklinio alaus ekstraktas (malt beer base), gautas tam tikru būdu šviesinant ir ultrafiltruojant raugintą alų ir skirtas mišraus gėrimo gamybai — Klasifikavimas pagal kombinuotosios nomenklatūros 2203 arba 2208 poziciją
   
      Rezoliucinė dalis
   
   1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo su pakeitimais, padarytais 1991 m. liepos 26 d. Komisijos reglamentu (EEB) Nr. 2587/91, reikia aiškinti taip, kad skystis, kaip antai pagrindinėje byloje nagrinėjamas „malt beer base“, kurio tūrinė alkoholio koncentracija yra 14 % ir kuris gautas iš rauginto, dekantuoto ir vėliau ultrafiltruoto, sumažinant tokių komponentų kaip karčiosios medžiagos ir proteinai koncentraciją, alaus, turi būti klasifikuojamas KN 2208 pozicijoje.
   
      (1)  OL C 161, 2010 6 19.